دونیانین ان بؤیوک ۲۰ اقتصادینی بیر آرایا گتیره‌ن گ۲۰نین ژاپونون ائو صاحیبلیین‌ده اوساکادا گئچیریله‌ن لیدئرلر ذیروه‌سینین نهایی بیلدیرگه‌سین‌ده، "قوروماجیلیق" ایفاده‌سی قوللانیلمایاراق، "سربست" و "عدالت‌لی" بیر قلوبال تیجارت سیاستی احتیاجی وورغولاندی.
ژاپنون دؤنم باشقانلیغیندا اوساکادا گئچیریله‌ن گ۲۰ لیدئرلر ذیروه‌سینده باشا چاتدی. ایکی گون داوام ائد‌ن ذیروه گؤروشونون آردین‌دان بوتون گ۲۰ عضولری طرفین‌دن ایمضالانمیش ۴۳ ماده‌لیک نهایی بیلدیرگه‌ یاییملاندی.
بیلدیرگه‌ده، قلوبال "اقتصادی بؤیومه‌نین" دوشوک قالدیغی اویاریسی ائدیلیرکن، تیجارت و ژئوسیاسی گرگین‌لیکلرین آرتماسی ریسکلرین آشاغی یؤنلو اولدوغو وورغولاندی.
آمریکا بیرلشمیش ایشتاتلاری، چین و دیگر اؤلکه‌لر آراسین‌دا آرتان تیجارت اختلافلارینا بیلدیریده یئر وئرمزکن، الکترونیک تیجارت، عاغیل‌لی ذکا و اشیالارین اینترنتینین اورتایا چیخاردیغی عاجل چتین‌لیکلره قارشی داها چوخ ایشله‌مه‌یه احتیاج اولدوغو بیلدیریلدی.
تیجارت و سرمایه اوچون ریسکلرین دگرلندیریلمه‌سینه داوام ائدیله‌جیینه و بو ریسکلرین آرادان قالدیریلماسی اوچون لازیم اولان آددیملارین آتیلاجاغینا ایشاره ائدیله‌ن بیلدیرگه‌ده، "سربست، عدالت‌لی، آیریمچی اولمایان، شفاف، اؤن گؤروله‌بیلیر و ثابت تیجارت و یاتیریم اورتامی یاراتماق و بازارلاریمیزی آچیق توتماق اوچون چالیشیریق" ایفاده‌سینه یئر وئریلدی.
گ۲۰ لیدئرلری، نهایی بیاننامه‌سین‌ده، تیجارت و یاتیریملار قونوسون‌دا، بازارلاری آچیق ساخلایاجاقلارینی و دونیا تیجارت تشکیلاتینین لازیم اولان اصلاحاتلاری دستکله‌یه‌جکلرینی قید ائدرکن، بو باره‌ده قلوبال "برابر شرایط" یاراتماق اوچون چالیشاجاقلارینی بیلدیردی.
